b'\n_START_ARTICLE_\nRiccardo Broschi\n_START_SECTION_\nLiv og virke\n_START_PARAGRAPH_\nRicardo Broschi vokste opp i Andria f\xc3\xb8r familien vendte tilbake til Napoli i 1711. Han studerte komposisjon ved Conservatorio Santa Maria di Loreto og arbeidet i hjembyen de f\xc3\xb8rste \xc3\xa5rene etter utdannelsen._NEWLINE_Broschis eneste komiske opera, La Vecchia Sorda, ble uroppf\xc3\xb8rt i 1725. \xc3\x85ret etter flyttet han til London der han mellom 1728 og 1735 skrev minst seks helteoperaer. I tillegg bidro han til forskjellige pastisjer._NEWLINE_I 1736 og 1737 var Broschi engasjert som compositore di musica ved hoffet til hertug Karl Alexander av W\xc3\xbcrttemberg i Stuttgart. I 1737 fikk han oppf\xc3\xb8rt operaen Adriano in Siria. Etter hertugens plutselige d\xc3\xb8d 12. mars 1737, avbr\xc3\xb8t Broschi oppholdet i Stuttgart. I 1740 slo han seg ned i Madrid, n\xc3\xa6r broren._NEWLINE_Broschi ble kjent over hele Europa p\xc3\xa5 grunn av verkene han skrev for sin bror Carlo (Farinelli), et eksempel er rollen Epitides i sceneverket Merope (1732). _NEWLINE_Forholdet mellom br\xc3\xb8drene Broschi skildres i filmen Farinelli (1994).'